open-index/open-wikipedia-markdown huggingface dataset:
Cindra strigo

**Cindra strigo** (laŭ *Strix sartorii*) kaj ankaŭ *Cindrostrigo* aŭ *Meksika stristrigo*, estas mezgranda strigo, tio estas birdospecio, fakte noktula rabobirdo, kiu apartenas al genro *Strix*, parto de pli granda grupo de noktulaj rabobirdoj konataj kiel Strigedoj, kiuj enhavas plej parton de la specioj nomataj *strigoj*. La alia grupo estas la turstrigoj, nome Titonedoj. Ĝi estas endemio de Meksiko.

## Taksonomio kaj sistematiko
La Cindra strigo estis historie ofte konsiderita subspecio de la Varia strigo (*Strix varia*), foje kun la Flaveca strigo (*Strix fulvescens*). Tamen, ekde 2010, vocaj kaj genetikaj diferencoj montris pravigon de ĝia traktado kiel propra specio per si mem, laŭ la *International Ornithological Committee* (IOC) kaj la Taksonomio Clements. Tamen je Deembro 2020 la verko de BirdLife International nome *Handbook of the Birds of the World* retenas ĝin kiel subspecio de la Varia strigo.

## Aspekto
Tre malmultaj specimenoj de cindra strigo estis mezuritaj. La limigita nombro da mezuroj indikas longojn inter 43,0 kaj 50,5 cm, pezon por maskloj inter 469 kaj 812 g, kaj pezojn por inoj inter 610 kaj 1,051 g. La supraj partoj de ĉi tiu granda rondkapa strigo estas brunecgrizaj kun blankecaj ĝis flavbrunaj strioj. Ĝi havas grizecblankajn ĝis brunecgrizajn vizaĝdiskojn ĉirkaŭitajn de pli malhelbrunaj kaj flavbrunaj strioj. Ĝiaj subaj partoj estas palflavaj ĝis blankaj kun malhelaj strioj.

## Distribuado
La Cindra strigo ŝajne vivas en tri disaj areoj. La plej granda estas laŭlonge de Sierra Madre Oriental inter San Luis Potosi norde kaj Veracruz sude. La sekva plej granda estas zono el Durango sude ĝis Michoacán kaj la tria estas relative malgranda areo en Guerrero. Oni supozas, ke ĝi iam vivis ankaŭ en Oaxaca.

## Kutimaro
### Manĝado
Malmulte oni scias pri la manĝostrategio aŭ dieto de la Cindra strigo, sed oni supozas, ke ambaŭ similas al tiu de la Varia strigo. Tiu specio estas duonnokta ĝis nokta kaj oportunisma predanto por malgrandaj mamuloj kaj lagomorfoj, malgrandaj birdoj, reptilioj kaj senvertebruloj.

### Reproduktado
La sola informo pri la reprodukta fenologio de la Cindra strigo venas de la observado de birdido de nekonata aĝo en Nayarit komence de junio. Ĝi havis bonevoluintajn flugilplumojn sed lanugan korpoplumaron.

### Voĉo
La unuaj registradoj de la voĉoj de la Cindra strigo estis faritaj en 2015 kaj tre malmultaj ekde tiam. Ĝi havas diversajn huadojn kaj aliajn kriojn.

## Statuso
La IUCN ne taksis ankoraŭ la statuson de la Cindra strigo, kaj "ĉiu aspekto de la biologio de la Cindra strigo urĝe bezonas pli da esplorado."

## Notoj kaj referencoj 
* König, Claus; Weick, Friedhelm & Becking, Jan-Hendrik (1999): *Owls: A guide to the owls of the world.* Yale University Press, New Haven. 

## Eksteraj ligiloj 
* 

Kategorio:Strigoformaj
Kategorio:Strigedoj
Kategorio:Birdoj de Meksiko
Rustostria strigo

**Rustostria strigo** (*Strix hylophila*, laŭ kio ankaŭ *Arbara stristrigo*) estas mezgranda strigo, tio estas birdospecio, fakte noktula rabobirdo, kiu apartenas al genro *Strix*, parto de pli granda grupo de noktulaj rabobirdoj konataj kiel Strigedoj, kiuj enhavas plej parton de la specioj nomataj *strigoj*. La alia grupo estas la turstrigoj, nome Titonedoj. Ĝi estas loĝanto en arbaroj de Sudameriko. Ĝi troviĝas en plej nordorienta Argentino, suda Brazilo (kie ĝi estas konata kiel **Brazila strigo**), kaj suda Paragvajo.

## Taksonomio kaj sistematiko
La Rustostria strigo estas unu el sep membroj de genro *Strix* troveblaj en Sudameriko, laŭ la Internacia Ornitologia Komitato (IOC). La Rustostria strigo estas monotipa. Ĝi ja ekzistas en kelkaj protektitaj areoj.

## Notoj kaj referencoj 
* König, Claus; Weick, Friedhelm & Becking, Jan-Hendrik (1999): *Owls: A guide to the owls of the world.* Yale University Press, New Haven. 

## Eksteraj ligiloj 
* 

Kategorio:Strigoformaj
Kategorio:Strigedoj
Kategorio:Birdoj de Sudameriko
Kategorio:Birdoj de Brazilo
Piedras Negras (urbo)

**Piedras Negras**  estas urbego, limurbo kun internacia trapasejo al Usono en Meksiko, en subŝtato Coahuila, en la municipo same tiel nomata Piedras Negras. La urbo estas administra sidejo de la samnoma municipo. Kontraŭe jam etendiĝas usona urbo Eagle Pass (Teksaso), do Piedras Negras kaj Eagle Pass estas duoblaj urboj. La loknomo signifas: **Nigraj Rokoj** pro la karbodeponaĵoj en la areo. La urbego estas ankaŭ katolika diocezo.
eta|maldekstra|

## Loĝantaro 
En la urbego vivis en 2015  urbanoj.

## Geografio 
La urbego situas laŭ la usona landlimo, tio estas la Rio Grande (loke konata kiel Río Bravo), 223 m super la marnivelo.

## Historio 
eta|maldekstra|
La 16-an de junio 1850 grupo de 34 viroj kreis pasejon en tiu loko. Ili nomis ĝin Nueva Villa de Herrera, sed ĝi poste fariĝis urbo Piedras Negras. 5 jarojn poste la komunumo estis prirabita fare de teksasanoj pro imagita sklava konflikto. Post malkovro de la grandaj karbominejoj en la regiono inter 1881 kaj 1883 fervojo estis konstruita. La karbo unue estis minata ĉe la usona flanko, sed la minejo fermiĝis ĉirkaŭ 1905 post incendio. En la meksika flanko senĉese oni minadis, eĉ la 1-an de decembro 1888 Piedras Negras ricevis la statuson de urbo; ĉi-foje kun la nomo Ciudad Porfirio Díaz. Nuntempe oni funkciigas du grandajn karbocentralojn situantajn 48 km sude.

250px|thumb|maldekstre|Venustiano Carranza en Piedras Negras. 1915.
La 20an de novembro 1910, Francisco I. Madero decidis startigi la Meksikan revolucion en ĉi tiu urbo, sed pro fortomanko li foriris al Ciudad Juárez, Chihuahua, tiucele. La 1an de junio 1911, li decidis reveni al lando tra Piedras Negras. Venustiano Carranza dekretis la 19an de decembro 1911 retiri la nomon Ciudad Porfirio Díaz, kaj lasi tiun de Piedras Negras, sed jam kun kategorio de urbo.

En 2004 inundo mortigis 31 homojn kaj ĉirkaŭ 60 estis malaperintaj. 3 jarojn poste tornado mortigis tri homojn. En 2018 la eksa urbestro estis mortpafita.

## Ekonomio 
La ekonomio de la limurbo baziĝas ĉefe sur komerco kun Usono, krome la loka industrio fabrikas malmultekostajn varojn, ĉar la laboristoj ne rajtis aliĝi al sindikatoj. Tiel la laborforto estas ekspluatata.

## Edukado 
eta|maldekstra|
La urbego havas plurajn universitatojn kaj altlernejojn.

## Trafiko 
Piedras Negras havas flughavenon, trairan vojon laŭ la rivero, 2 aliajn vojojn al interno de la lando. Estas pluraj pontoj (ankaŭ fervoja) al Usono.

## Klimato 
La klimato estas varma duonarida klimato (BSh) laŭ klimata klasifiko de Köppen  kun influoj de sek-vintra humida subtropika klimato (Cwa). Somere la temperaturoj ofte superas ! La averaĝa jara temperaturo estas  kaj varias inter . Jare pluvas po 538 &nbsp;mm. En ĉiuj monatoj pluvas iomete, sed pli abunde inter aprilo kaj oktobro.

## Vidindaĵoj 
* kirkoj, katedralo
* muzeo
* kultudomo
* placo de kulturoj

## Ĝemelurboj 
* 
* 

## Fontoj 
* WikiTrans

Kategorio:Urboj de Meksiko
Kategorio:Coahuila
Acuña (urbo)

**Acuña** [aKUnja] (origine Garza Galán, poste Villa Acuña) estas urbego, limurbo kun internacia trapasejo al Usono en Meksiko, en subŝtato Coahuila, en la municipo same tiel nomata Acuña. La urbo Acuña estas administra sidejo de la samnoma municipo. Kontraŭe jam etendiĝas usona urbo Del Rio en Teksaso, do Acuña kaj Del Rio estas duoblaj urboj.
eta|maldekstra|

## Loĝantaro 
En la urbego vivis en 2017  urbanoj.

## Geografio 
La urbego situas laŭ la usona landlimo, tio estas la Rio Grande (loke konata kiel Río Bravo), 271 m super la marnivelo.

## Historio 
La unua registrita vilaĝeto en tiu loko estis fondita la 27an de decembro 1877. En la sama tempo la  guberniestro fondis armean garnizonon. En 1880 la komunumo ricevis urban statuson sub nomo Garza Galán. En 1884, la loko estis renomita Congregación las Vacas, poste urbo Acuña en 1912. La 24-an de oktobro 1960 la usona kaj meksika prezidantoj renkontiĝis en Acuña por subskribi la komencajn interkonsentojn permesantajn la konstruadon de la digo. Ĝi estis preta la 8-an de septembro 1969. Baldaŭ amuzkvartalo kun drinkejoj kaj bordeloj estis kreita por usonanoj, sed estas nomumita eksterlima por la usona militistaro. La 25-an de majo 2015 tornado kaŭzis nekredeblajn damaĝojn mortigante 14 homojn kaj vundante 200 pliajn.

## Ekonomio 
La urba areo havas kvin industriajn parkojn, kie troviĝas 62 eksterlandaj kompanioj, kie la laboristoj ne rajtis aliĝi al sindikatoj.

## Trafiko 
Acuña havas flughavenon, vojojn al meksikaj teritorioj kaj ponton al Usono.

## Klimato 
La averaĝa jara temperaturo estas  kaj varias inter . Jare pluvas po 503 &nbsp;mm. En ĉiuj monatoj pluvas iomete, sed pli abunde inter majo kaj oktobro.

## Fontoj 
* WikiTrans

2007-07-03 Acuna 5.jpg|Vojo
Edificio de la presidencia municipal.jpg|Municipejo
Parroquia de Santa María de Guadalupe, Acuña, Coahuila- Santa María de Guadalupe parish (22328603273).jpg|Paroĥa preĝejo
Acuña itsa entrada.jpg|Altlernejo

Kategorio:Urboj de Meksiko
Kategorio:Coahuila
George Kruck Cherrie

**George Kruck CHERRIE** (22-an de aŭgusto 1865 - 20-an de januaro 1948) estis usona natursciencisto kaj esploristo. Li kolektis multajn specimenojn dum preskaŭ kvardek ekspedicioj, al kiuj li aliĝis, por muzeoj kaj pluraj specioj estis nomitaj laŭ li.

## Kariero 
Li laboris nelonge en elektra bulbfabriko de Cedar Rapids antaŭ ŝanĝiĝi al naturhistorio. Origine edukita kaj dungita kiel mekanika inĝeniero, li estis malkontenta kaj decidis studi taksonomion kaj taksidermion anstataŭe. Cherrie poste forlasis Usonon kaj vojaĝis al Karibio kaj Mezameriko. Dum la periodo 1889-1897, li estis dungita kiel kuratoro de birdoj ĉe la Kostarika Nacia Muzeo en San-Joseo kaj la Muzeo Field en Ĉikago. Cherrie kolektis por la Rothschild Zoological Museum ĉe Tring kaj la Brita Muzeo de Naturhistorio kaj servis la kunlaborantaron de la Broklina Muzeo kaj la Usona Muzeo de Naturhistorio. Li estis helpkuratoro pri ornitologio de 1894 ĝis 1897 ĉe la Ĉikaga Naturhistoria Muzeo, kiel la Muzeo Fields tiam estis nomita. Li partoprenis en proksimume kvardek ekspedicioj, plejparte al Centra kaj Sudameriko, inkluzive de la Sudamerika Ekspedicio de Theodore Roosevelt de 1913-1914, kiam Cherrie kolektis specimenojn por la Usona Muzeo de Naturhistorio. En 1915, li iris al Bolivio kun la Alfred Collins-Garnet Day-ekspedicio. En 1925, li estis la zoologia kolektanto por la Simpson-Roosevelts Azia Ekspedicio kie li akompanis la filojn de Theodore Roosevelt, nome Kermit kaj Theodore Jr. kaj Charles Suydam Cutting.

## Notoj
## Referencoj
*Mearns, B. kaj Mearns, R. *The Bird Collectors*. 

## Bibliografio
*"George K. Cherrie," en Tom Taylor kaj Michael Taylor, *Aves: A Survey of the Literature of Neotropical Ornithology*, Baton Rouge: Louisiana State University Libraries, 2011.

## Eksteraj ligiloj 
* Biografio 
* Letters to Ernst Hartert

Kategorio:Usonaj natursciencistoj
Kategorio:Usonaj ornitologoj
Kategorio:Usonaj esploristoj
Kategorio:Usonaj zoologoj
Flaveca strigo

**Flaveca strigo** (laŭ *Strix fulvescens*) kaj ankaŭ *Gvatemala stristrigo*, estas mezgranda strigo, tio estas birdospecio, fakte noktula rabobirdo, kiu apartenas al genro *Strix*, parto de pli granda grupo de noktulaj rabobirdoj konataj kiel Strigedoj, kiuj enhavas plej parton de la specioj nomataj *strigoj*. La alia grupo estas la turstrigoj, nome Titonedoj. Ĝi estas loĝanto en nubarbaroj de Mezameriko. Ĝi havas rondecan kapon, kaj ne havas oreltufojn. Ĝia tipa koloraro estas tre malhelbruna aŭ ruĝecbruna sur la dorso kaj pli helbruna sur la fronto kun pli malhela strieco. Plenkreskuloj pezas proksimume 600 gramojn, kun inoj pli pezaj. Ĝia distribuo estas limigita al altebenaĵaj regionoj de Gvatemalo, Honduro kaj Salvadoro. Ĝi loĝas en altitudoj de 1 200 ĝis 3 100 metroj, kaj estas sufiĉe ofta ene de sia teritorio. Ĝia konduto estas malbone konata, same kiel ĝia populacigrandeco kaj distribuo. Ĝi estas klasifikita kiel specio malplej zorgiga fare de la Internacia Unio por la Konservo de Naturo, kvankam ĝi estas konsiderata endanĝerigita en Meksiko.

## Taksonomio kaj sistematiko
La Flaveca strigo estas monotipa specio en la genro *Strix*. Ĝi estas membro de la familio de veraj strigoj nome Strigedoj. Ĝi estis formale priskribita en 1868, kiel *Syrnium fulvescens*. La tipa specimeno venis el Gvatemalo. En 1970 ĝi estis klasita kiel subspecio de la Varia strigo (*Strix varia*), sed ĝi estas ĝenerale agnoskita kiel aparta specio nuntempe, kvankam kelkaj fakuloj konsideras ĝin parto de superspecio, kun la Varia strigo kaj eble la Okcidenta strigo (*Strix occidentalis*).

## Aspekto
La flaveca strigo estas mezgranda strigo kun ronda kapo. Al ĝi mankas la oreltufoj troveblaj en multaj aliaj strigoj. kaj inter 40,5 kaj 45 centimetroj. La mezuritaj flugillongoj por la specio varias inter 30 kaj 33,3 centimetroj, dum la vostlongo varias inter 18,5 kaj 21 centimetroj, kaj la bekolongo inter 22,5 kaj 24,5 milimetroj. Ĝia ekzisto en Oaxaca estis raportita en 1950, sed lokoj de kiuj la specimenoj estis kolektitaj estis disputitaj. La specio estis konfirmita en Oaxaca en 2011. La specio estis tradicie konsiderita mesaĝisto de morto en partoj de Meksiko.

## Kutimaro kaj ekologio
La voko de la Flaveca strigo estas priskribita kiel laŭta bojanta huado, igita kiel "hu-uhu-uut-uut" aŭ "a'hu a'hu-hu a'hu, hu": la nombro da notoj estas varia. 

La specio estas noktula, kvankam ĝi foje vokas dumtage, kaj ĉasas de ripozejo. Ĝia dieto estas malbone konata. Ĝi verŝajne konsistas el ronĝuloj, grandaj insektoj, birdoj, ranoj kaj lacertoj.

La flaveca strigo ne migras. Inoj kovas la ovojn, kaj maskloj supozeble manĝoserĉas por la inoj kaj idoj.

## Notoj kaj referencoj 
* König, Claus; Weick, Friedhelm & Becking, Jan-Hendrik (1999): *Owls: A guide to the owls of the world.* Yale University Press, New Haven. 

## Eksteraj ligiloj 
* 

Kategorio:Strigoformaj
Kategorio:Strigedoj
Kategorio:Birdoj de Centrameriko
Junge Freiheit

***Junge Freiheit*** (laŭvorte *Juna Libereco*, mallongiĝo *JF*) estas germana konservativa-liberalisma semajngazeto por politiko kaj kulturo. Ĝi publikigas ankaŭ artikolojn de ŝatantoj de la novdekstrismo.Fondiĝis ĝi en Freiburg en 1986 sub la ĉefredaktorado de Dieter Stein. Post la tuto estis grupo da studentoj sopirantaj presitan alternativon al la opinio de la plejparte maldekstra universitatprofesoraro (depost la sociaj protestoj de 1968). La eldonkvanto de ĝi estas de ĉ. 35 miloj da ekzempleroj; ĝiaj ĉefsidejo troviĝas en Berlino (je Hohenzollerndamm). Inter 1993 kaj 1995 la publikiga loko estis Potsdam.   

## Artikolverkantoj kaj -verkintoj (elekto)
* Andreas Unterberger
* Angelika Barbe
* Beatrix von Storch 
* Billy Six
* Birgit Kelle
* Carl Gustaf Ströhm
* Dirk Meyer
* Ellen Kositza
* Erika Steinbach
* Felix Dirsch
* Franz Alt
* Franz Kromka
* Gabriele Kuby
* Georg Alois Oblinger 
* Götz Kubitschek
* Günter Zehm
* Günther Gillessen 
* Hans-Jürgen Irmer
* Hans-Olaf Henkel
* Hans-Ulrich Kopp
* Heinz Klaus Mertes
* Hinrich Rohbohm
* Jost Bauch
* Karl Albrecht Schachtschneider
* Karl Doehring
* Karl Feldmeyer
* Karlheinz Weißmann
* Klaus Kelle
* Klaus Peter Krause
* Kurt Reumann 
* Lothar Höbelt
* Martin Lohmann
* Martin Schmidt
* Mathias von Gersdorff
* Matthias Matussek
* Norbert Geis
* Peter D. Krause
* Peter Kienesberger
* Peter Kuntze
* Peter Scholl-Latour 
* Ronald Gläser
* Vera Lengsfeld
* Volker Kempf
* Werner Patzelt
* Wilhelm Hankel
* Wolfgang Ockenfels

## Literaturo 
* Alexander von Stahl: ''Kampf um die Pressefreiheit. Chronologie eines Skandals. Die Verfassungsbeschwerde der Wochenzeitung 'Junge Freiheit' wegen Verletzung der Meinungs- und Pressefreiheit durch Verfassungsschutzberichte des Landes NRW''. Reihe Dokumentation, Edition JF, Berlin 2003/2004, volumo 5-7, ISBN 3-929886-15-4

## Eksteraj ligiloj 
* hejmpaĝo
* arkivo  
## Notoj
Kategorio:Germanaj gazetoj
Kategorio:Aperis en 1986
Zásada u Kadaně

**Zásada u Kadaně** (ĝis la 31-a de decembro 2008 *Zásada u Rašovic*, ) estas vilaĝo en Ĉeĥio, parto de urbo Kadaň en distrikto Chomutov. Ĝi troviĝas en valo de rojo Donínský potok sur la dekstra bordo de rivero Ohře proksimume 3 km okcidente de Kadaň. En la jaro  ĉi tie vivis . La devena nomo de la vilaĝo sonis sole Zásada, sed ekde la 1-a de julio 1960 pro ĝia diferencigo de la pereinta vilaĝo Zásada u Málkova, ŝanĝis al Zásada ĉe&nbsp;Rašovice. Ekde la 1-a de januaro 2009 la nomo denove ŝanĝiĝis al Zásada u&nbsp;Kadaně.

**Zásada u Kadaně** estas ankaŭ nomo de katastra teritorio kun areo 1,5&nbsp;km². En la katastra teritorio Zásada u Kadaně situas ankaŭ Meziříčí.

## Historio 
La unua skribmencio pri la vilaĝo devenas el la jaro 1454.

## Loĝantaro 
## Memorindaĵoj
* Kapelo de Virgulino Maria el la jaro 1870
* Nacia naturrezervejo Úhošť

## Ĉirkaŭaĵo
* Suchý Důl

## Pluaj fotoj

Zásada u Kadaně 2015 - statek.jpg|Bieno en la orienta parto de la vilaĝo
Zásada u Kadaně 2015 - dům u potoka.jpg|Domo super la rojo
Zásada u Kadaně 2015 - Donínský potok.jpg|Rojo Donínský potok en la vilaĝo

Kategorio:Kadaň
Kategorio:Vilaĝoj en distrikto Chomutov
Kategorio:Setlejoj en Doupova montaro
Kategorio:Setlejoj sur Ohře
Peter Scholl-Latour

**Peter Roman SCHOLL-LATOUR** (naskiĝinta la  en Bochum, mortinta la  en Bad Honnef) estis germana ĵurnalisto, faklibra verkisto kaj publicisto. En la 1970-aj jaroj estris li la televidprogramon de WDR; en la 1980-aj jaroj li edonis la revuon Stern. Edzigis lin Gertrud Knies (naskinta la filon Roman) kaj en 1985 Eva Schwinges. 

Estante filo de kuracisto li frekventis la lernejon de la jezuitoj je Friburgo (ĝis 1940) kaj trapasis la abiturientan ekzamenon en Kaselo. En 1945 Gestapo arestis lin en Stirio. Inter 1945 kaj 1946 li estis paraŝutisto en Hindoĥinujo. En 1948 li staĝis ĉe "Saarbrücker Zeitung" en Saarbrücken; samjare komenciĝis studo de filologio kaj politiksciencoj ĉe la pariza Sorbono (ĝis 1954: en 1950 li fariĝis licenciulo (Licence ès lettres) kaj en 1951 diplomita politikscienculo; doktoriĝo en 1954). 

Sekvis registara parolisteco por la sarlanda ministroprezidanto Johannes Hoffmann. Inter 1956 kaj 1958, Scholl studis en Bejruto la araban lingvon kaj islamologion, ĉe la Universitato Sankta Jozefo. Inter 1960 kaj 1963 li estis afrika korespondanto de la ARD-radio en ambaŭ Kongoj. En 1963 helpis li fondi ARD-studion en Parizo kiun li estris ĝis 1969. Sekvis televida direktoreco de WDR, ĝis 1971. 

En 1973 li estis prizonulo de la Vjetkongo dum unu semajno. Tamen li la duan fojon vizitis Vjetnamion en la 1976-a jaro. Inter 1975 kaj 1983 li denove estris la parizan ZDF-studion. En 1978 li studvojaĝis tra Kanado. En 1979 li vojaĝis en la akompanantaro de Ĥomejni al Irano, en 1981 tra Ĥinujo kaj Afganistano. Inter 1983 kaj 1988 li estis estrarano de la eldonista firmao *Gruner & Jahr* eldonante la periodaĵon "Stern" (kun ĉefredaktado inter 1983 kaj 1984). De 1985 (ĝis 2007) li troviĝis en la konsilantaro de la Germana-Araba Societo.

## Premioj
*1969: Goldene Kamera (filmo)
*1971: Aristide-Briand-premio
*1974: Goldener Bambi
*1977: Adolf-Grimme-premio
*1991: Bayerischen Fernsehpreis (fare de Bavarujo)
*1992: Ora medalo por germana-franca kontaktperado (fare de la strasburganoj)
*1999: Hildegard-von-Bingen-premio (pri publcista arto)
*1999: honora profesoreco je Bochum
*2001: Ehrenpreis des Deutschen Fernsehpreises (por la televida laboro)
*2003: Siebenpfeiffer-premio por kompatema ĵurnalismo
*2005: Henri-Nannen-premio
*2006: meritkruco (1-a klaso) de la Meritordeno de la Federacia Respubliko Germanujo
*2007: Steiger Award
*2009: Mercator-profesoreco je Duisburg-Essen

## Verkoj (elekto)
*1961: Matata am Kongo 
*1966: Im Sog des Generals 
*1980: Der Tod im Reisfeld  
*1983: Allah ist mit den Standhaften  
*1986: Mord am großen Fluß  
*1988: Leben mit Frankreich  
*1990: Das Schwert des Islam  
*1992: Aufruhr in der Kasbah  
*1993: Eine Welt in Auflösung  
*2002: Der Fluch des neuen Jahrtausends – eine Bilanz  
*2012: Die Welt aus den Fugen

## Fontoj
*Saarland-Biografien
*Ulrich Wickert: "Keinem gefällig, allen ein Lehrer. Zum Tod von Peter Scholl-Latour" - ĉe *Frankfurter Allgemeine Zeitung,* 18.8.2014
Akvofala modelo

eta|La akvofala modelo (angle)
La **akvofala modelo** estas labormaniero, kiu postulas fari la tipajn fazojn de la vivciklo de sistema konstruado en sinsekva ordo. Ĉiu fazo estas kompletigita antaŭ ol la sekva komenciĝas, kaj la rezulto de ĉiu fazo determinas la sekvajn fazojn. Kompare kun alternativaj metodoj kiel agilaj labormanieroj, ĝi estas unu el la malplej iteraciaj kaj flekseblaj, ĉar progreso fluas plejparte en unu direkto (kiel akvofalo) tra la fazoj de konceptado, analizo de postuloj, dezajno, konstruado, testado, disponigigado kaj prizorgado. La akvofalmodelo estas la plej frua softvara-modelo. Kiam ĝi unue estis adoptita, ne ekzistis alternativojn. 

Kategorio:Projekt-administrado
María Gainza

**María GAINZA** (naskiĝis la 25-an de decembro 1975 en Bonaero) estas argentina verkistino kaj artkritikistino. Konsiderata unu el la plej originalaj nuntempaj verkistoj en la hispana literaturo, ŝia verkaro karakteriziĝas per la hibridigo de ĝenroj inter literaturo kaj arto.

Ŝia unua romano, *El nervo óptico*, estis publikigita en 2014, pro kiu ŝi ricevis premion ĉe la Premios Konex en 2017. Ĝi estis kritike laŭdata kaj tradukita en pli ol dek kvin lingvojn.

La krimromano *La luz negra*, lokita en la artmerkato, sekvis en 2018, kiu traktas la artmerkaton kaj falsadon tra la vivoj de kvar virinoj, kaj pro kiu ŝi estis premiita per la Premio Sor Juana Inés de la Cruz en 2019.

## Verkaro 
### Noveloj 
* *El nervio óptico* (Optika nervo). Mansalva, 2014
* *La luz negra* (La nigra lumo). Anagramo, 2018

### Poezio 
* *Un imperio por otro* (Editorial Mansalva, 2021)

### Eseoj 
* *Textos elegidos 2003-2010* (Capital Intelectual, 2011)
* *Una vida crítica* (Clave Intelectual, 2020)

## Referencoj 
## Eksteraj ligiloj 
* Libroj en la ĉefartikolo *Anagrama*
* Artikoloj en la revuo *Artforum* 

Kategorio:Argentinaj verkistoj
Kategorio:Verkistinoj
Grizflugila turdo

La **grizflugila turdo** () estas azia birdospecio el la familio de turdedoj. Ĝi troviĝas de la Pakistana Himalajo ĝis suda Ĉinio.

## Taksonomio
Laŭ AviList, jen ĉi-sube la listo de la akceptitaj taksonoj por tiu specio, kaj ties Esperantaj nomoj.

## Referencoj
Kategorio:Turdedoj
Kategorio:Birdoj de Azio
Afrika arbarstrigo

**Afrika arbarstrigo** aŭ *strigo de Woodford* (*Strix woodfordii*) estas mezgranda strigo, tio estas birdospecio, fakte noktula rabobirdo, kiu apartenas al genro *Strix*, parto de pli granda grupo de noktulaj rabobirdoj konataj kiel Strigedoj, kiuj enhavas plej parton de la specioj nomataj *strigoj*. La alia grupo estas la turstrigoj, nome Titonedoj. Ĝi estas loĝanto en arbaroj de Afriko kaj plej verŝajne la plej ofta arbarstrigo en Afriko. Ĝi enloĝas arbarkovritajn areojn kaj posedas karakterizan vokon. Tage ĝi ripozas unuope aŭ duope en densa kovrilo, alte en arboj, dum nokte ĝi manĝas.

## Aspekto
La Afrika arbarstrigo estas mezgranda strigo kiu havas la tipan rondan kapon de la genro *Strix*, simila al la Palearktisa Arbarstrigo aŭ Holarktisa Lapona strigo, kun grandaj malhelaj okuloj markataj de blankaj brovoj. La cetero de la kapo estas ĝenerale malhelbruna kun blankaj makuloj kaj elstara flava beko. Ĝi havas blankan ventron kun bruna strieco kaj havas kaj entute tre brunan plumaron kun pli palaj subaj partoj, sed tio varias konsiderinde tra sia teritorio. Junuloj estas pli palruĝecaj. Ĝi estas 30,5 ĝis 35 cm longa kaj pezas de 240 ĝis 350 gramoj.

### Voĉo
La tipa kanto, kiel tiu de la Arbarstrigo, estas dueto inter la masklo kaj la ino, la masklo faras serion da rapidaj, klaraj huŭoj, kaj la ino respondas per pli altatonaj, pli malstreĉaj huŭoj. Vokado komenciĝas post krepusko. 

## Distribuado 
Afrikaj arbarstrigoj povas troviĝi tra multo de sub-Sahara Afriko. Ili troviĝas el Senegalo kaj Gambio, laŭlonge de la Golfo de Gvineo ĝis la Kongo-baseno kaj Angolo. Oriente ili vivas el Etiopio suden tra Kenjo kaj Tanzanio en Zambio kaj Mozambiko. Kvankam foresta el plimulto de Namibio, ili vivas en la Caprivi-streko, kaj en Bocvano, Zimbabvo, Esvatinio kaj Sudafriko tiom suden kiom ĝis Kaburbo.

## Habitato kaj manĝado
Afrikaj arbarstrigoj vivas en indiĝenaj arbaroj kaj maldensarbaroj de subsahara Afriko (foje trovitaj en plantejoj). En Suda Afriko ili loĝas ĉe riverbordaj, marbordaj kaj eskarpaj arbaroj.

Tiu strigo estas nomita laŭ la brita militisto de la Napoleonaj militoj kaj naturciencisto kolonelo E.J.A. Woodford. 

Estas nuntempe kvar agnoskitaj subspecioj, ĉiu kun sia propra distribuado:

**Strix woodfordii woodfordii*: suda Angolo kaj suda Demokratia Respubliko Kongo, norden ĝis sudokcidenta Tanzanio, orienten ĝis Bocvano kaj Sudafriko.
**Strix woodfordii nuchalis*: Senegalio kaj Gambio orienten ĝis Suda Sudano, Ugando, okcidenta Demokratia Respubliko Kongo, kaj norda Angolo, ankaŭ Bioko.
**Strix woodfordii umbrina*: Etiopio kaj orienta Suda Sudano
**Strix woodfordii nigricantior*: suda Somalio ĝis Kenjo suden ĝis Tanzanio inklude Zanzibaro, kaj orienta Demokratia Respubliko Kongo.

## Notoj kaj referencoj 
* König, Claus; Weick, Friedhelm & Becking, Jan-Hendrik (1999): *Owls: A guide to the owls of the world.* Yale University Press, New Haven. 

## Eksteraj ligiloj 
* 
* Afrika arbarstrigo - Speciteksto en *The Atlas of Southern African Birds*.

Kategorio:Strigoformaj
Kategorio:Strigedoj
Kategorio:Birdoj de Afriko
Dezső Markó

**Dezső Markó** [deĵO markO], laŭ la hungarlingve kutima nomordo kaj kun plia persona nomo **Markó Dezső Pál** estis hungara radiologo, altlerneja instruisto.

 naskiĝis  en Miskolc, li mortis  en Budapeŝto.

## Biografio 
 maturiĝis en kalvinisma gimnazio en sia naskiĝurbo en 1913, poste li akiris medicinan diplomon en Scienca Universitato de Budapeŝto en 1918, sed li estis ankaŭ kvazaŭkuracisto dum la unua mondmilito. Post la diplomo li radiologo en instituto, inter 1922–1930 li estis asistanto en Scienca Universitato István Tisza, kie fine li iĝis privatdocento. Ekde 1930 li estis ĉefkuracisto en Budapeŝto unue en kliniko, ekde 1945 en kuracejo. Li kreis radiologiajn inventojn. Li edziĝis trifoje kaj divorcis dufoje, 3 gefiloj naskiĝis.

## Elektitaj kontribuoj 
* *A gyomor alakja bélstenosisnál*. (1922)
* *Az átvilágítás képének azonnali és pillanatnyi rögzítése. Citoröntgenographia*. (1926)
* *A gyakorló orvos röntgenológiája*. (1936)
* *A röntgen-csömör és kezelése nikotinsavval*. (1946)
* *Periarthritis calcarea a kéz ízületein*. (1956)
* *Gonad-takaró tubus csípő röntgenfelvételekhez. Gonad-defensor*. (1962)

## Fontoj 
* medicina leksikono
* biografio hungare (legebla en la 2-a alineo)
* legebla post klako al majusklo M, poste serĉu la nomon)

## Referencoj 
Kategorio:Hungaraj radiologoj
Kategorio:Hungaraj altlernejaj instruistoj
Kategorio:Budapeŝtanoj
Antal Leszler

**Antal Leszler** [lesler], laŭ la hungarlingve kutima nomordo kaj kun pliaj personaj nomoj **Leszler Antal József György** estis hungara radiologo, altlerneja instruisto.

 naskiĝis  en Szombathely, li mortis  en Budapeŝto.

## Biografio 
 maturiĝis en katolika gimnazio en sia naskiĝurbo en 1921, poste li akiris medicinan diplomon en Scienca Universitato Péter Pázmány en 1927. Post la diplomo li estis internisto ĝis 1934, poste radiologo 3 jarojn en la kliniko. Ekde 1937 ĝis sia morto li gvidis la radiologian radiologian laboratorion en la kliniko. Lia habilitiĝo okazis en 1942, ekde 1945 li estis docento en la universitato. Intertempe li kandidatiĝis (CSc) en 1955 antaŭ la Hungara Scienca Akademio. Li edziĝis en 1936, lia edzino naskis 2 filojn.

## Elektitaj kontribuoj 
* *Adatok a Basedow-kór és hyperthyreosis diagnostikájához*. (kunaŭtoro, 1928)
* *Az alkat szerepe a cukorbetegek tolerantiájának változásában*. (1934)
* *A tüdőatelectasisa röntgendiagnosztikája*. (1942)
* *A leukaemia kórjóslatának kérdései klinikai megfigyelések és röntgen-therapiás tapasztalatok alapján*. (1948)
* *Röntgendiagnosztikai tanulmány a corbovinumról*. (1953)
* *A mitralis configuratio kérdése mitralis billentyűbántalom nélkül*. (1958)
* *A tüdőgümőkór röntgenképe és elkülönítő kórisméje* (1965)

## Fontoj 
* biografio hungare
* biografio hungare

## Referencoj 
Kategorio:Hungaraj radiologoj
Kategorio:Hungaraj altlernejaj instruistoj
Kategorio:Budapeŝtanoj
Rennsteig-kanto

***Rennsteiglied*** (laŭvorte: *Kanto pri Rennsteig*) estas - ene kaj malene de Turingujo - famega germanlingva popolkanto: temas fakte pri pormarŝista kanto en tri strofoj. La tekston de Karl Müller muzikigis Herbert Roth.

Temas pri ĉe lokuloj ŝajne neniam ĉesebla sopiro je Turingujo, ties naturo kaj la travivaĵoj dum marŝado sur la pado Rennsteig. La publika premiero okazis en la 15-a de aprilo 1951 en la popoldoma halo de Hirschbach (Schleusingen). Prezentantoj tiamaj estis la komponisto mem kaj Waltraut Schulz.

Ĉi kanto havas la jenan komencon:

Ich wandre ja so gerne am Rennsteig durch das Land,
den Beutel auf dem Rücken, die Klampfe in der Hand.

 
*Rennsteiglied* de multaj konsideratas la neoficiala himno de Turingujo, dume la oficiala *Thüringen, holdes Land* apenaŭ populariĝis.

## Eksteraj ligiloj 
* teksto kaj interpreto de *Rennsteiglied*

## Notoj 
Kategorio:Germanaj patriotaj kantoj
Kategorio:Rennsteig
Kategorio:Aperis en 1951
Brodce (Kadaň)

**Brodce** () estas vilaĝo en Ĉeĥio, parto de urbo Kadaň en distrikto Chomutov. Ĝi troviĝas proksimume 4 km okcidente de Kadaň. En la jaro  ĉi tie vivis . 

Brodce situas en katastra teritorio **Pastviny** kun areo 1,23&nbsp;km² kaj **Úhošť** kun areo 1,89&nbsp;km². La katastra teritorio Pastviny estiĝis per apartigo el malpli nova katastra teritorio, en kiu situis la pereinta municipo Pastviny.

## Historio 
La unua skribmencio pri la vilaĝo devenas el la jaro 1373.

## Loĝantaro 
## Memorindaĵoj
* Kapelo de Dia mizerikordo el la jaro 1863

## Pluaj fotoj

Brodce 2019-05-26.jpg|Brodce
Brodce 2019-05-26 Kaple Božího Milosrdenství.jpg|Kapelo de Dia mizerikordo
Brodce - samota.jpg|Brodce, solejo

Kategorio:Kadaň
Kategorio:Vilaĝoj en distrikto Chomutov
Kategorio:Setlejoj en Doupova montaro
Pál Lajkó

**Pál Lajkó,** laŭ la hungarlingve kutima nomordo **Lajkó Pál** estis hungara radiologo. Lia familia nomo estis *Luftschitz* [lufĉic] ĝis 1933.

Pál Luftschitz naskiĝis  en Budapeŝto, li mortis  en Budapeŝto.

## Biografio 
 maturiĝis en gimnazio en sia naskiĝurbo en 1916, poste li studis jaron en Scienca Universitato de Budapeŝto, pli poste li batalis dum la unua mondmilito. Li akiris medicinan diplomon en Universitato de Vieno en 1923. Post la diplomo li estis praktikanta radiologo en la universitata instituto, poste li hejmenvenis kaj estis aŭ internisto, aŭ radiologo en ĉefurbaj malsanulejoj. En tiu periodo li akiris denove medicinan diplomon en Scienca Universitato Erzsébet en 1926, krome internistan (1932) kaj radiologian (1935) licencojn. Inter 1932-1941 li estis asistanto en budapeŝta universitata instituto, poste radiologo en ĉefurbaj hospitaloj aŭ kuracejoj. Ekde 1952 li estis vichospitalestro de hospitalo por sportistoj, eĉ li akiris sportkuracistan licencon en 1965. 2 jarojn poste li kandidatiĝis (CSc) antaŭ la Hungara Scienca Akademio.

Ekde 1946 li havis edzinon kaj en 1958 li ricevis premion.

## Elektitaj kontribuoj 
* *Ortosztatikus röntgen-, Ekg- és vérnyomásvizsgálatok sportolóknál*. (kunaŭtoro, 1956)
* *Az előlfekvő lepény kór jelzése röntgennel*. (kunaŭtoro, 1957)
* *A mozgató apparátus sportsérüléseinek és sportártalmainak röntgendiagnosztikai vonatkozásai*. (ankaŭ disertaĵo, 1967)
* *Sport és arthrosis*. (kunaŭtoro, 1968)

## Fontoj 
* biografio hungare

## Referencoj 
Kategorio:Hungaraj radiologoj
Kategorio:Hungaraj sportkuracistoj
Kategorio:Budapeŝtanoj
Úhošť (Kadaň)

:*Pri la nacia naturrezervejo Úhošť termas artikolo Úhošť.*

**Úhošť** () estis domaro sur supraĵa plataĵo de altaĵo Úhošť en Ĉeĥio en distrikto Chomutov. Ĝi troviĝas proksimume 2,5 km sudokcidente de Kadaň.

**Úhošť** estas ankaŭ nomo de katastra teritorio kun areo 1,89&nbsp;km². 

## Historio 
La unua skribmencio pri la vilaĝo devenas el la jaro 1401.

Post la dua mondmilito okazis&nbsp;forŝovo de germanoj, sed oni ne sukcesis tute enloĝigi la vilaĝon kun novaj loĝantoj. Úhošť poste pereis pro iom post ioma forloĝiĝo kaj en la jaro 1963 la vilaĝo estis ofice nuligita.

## Loĝantaro 
## Pluaj fotoj

File:Úhošť 2017-04-09 2.jpg|Restaĵoj de domoj
File:Úhošť 2017-04-09 3.jpg|Restaĵoj de domoj
File:Úhošť 2017-04-09 4.jpg|Restaĵoj de domoj
File:Úhošť 2017-04-09 5.jpg|Restaĵoj de domoj

## Eksteraj ligiloj
* Úhošť sur paĝaro Zaniklé obce a objekty po roce 1945

Kategorio:Kadaň
Kategorio:Pereintaj setlejoj en distrikto Chomutov
Kategorio:Pereintaj setlejoj en Doupova montaro
Kategorio:Pereintaj vilaĝoj en Ĉeĥio
Kategorio:Vilaĝoj en distrikto Chomutov
Hesano

**Hesano,** , laŭ revizia latinliteriga transskribo de la korea lingvo *Hyesan* estas urbego kaj limurbo en la provinco Rjanggang en Nord-Koreio, eĉ  administra centro de tiu provinco. La loknomo signifas: gracia monto.
eta|maldekstre|

## Demografio 
En 2008 loĝantaro de Hesano estis  homoj.

## Geografio 
La urbego situas sur areo 277 km² sude de la montaro Pektusan ĉe la limo kun la Ĉina Popola Respubliko, de kiu ĝin apartigas la rivero Jalu.

## Historio 
Origine estis tie 2 vilaĝoj, kiujn manĉuraj triboj okupis en 982. En la 14-a jarcento la areo estis rekaptita. Konstanta garnizono estis establita kun fortikaĵo en la 1430-aj jaroj, kiu estis antaŭulo de la nuntempa urbego. Dum la Korea milito Hesano estis la plej norda limo de antaŭenmarŝo de la usonanoj ĝuste antaŭ la ĉina interveno. Post jardekoj la urbo estis ĉefa limkomerca urbo inter Nord-Koreio kaj Ĉinio.

## Ekonomio 
Hesano estas industria urbo, ankaŭ produkta distribucentro. Ŝtipoj estas flositaj laŭflue, tial ligno- kaj paperfabrikado dominas la urbego. Menciindas ankaŭ la teksaĵindustrio. Ekde la 1960-aj jaroj oni minadas kuprojn.

## Edukado 
La urbego estas kultura kaj eduka centro, oni lernas en pluraj universitatoj aŭ altlernejoj.

## Trafiko 
Hesano estas alirebla per voje, kaj trajne kaj flugmaŝine. La vartrafiko estas vigla kun Ĉinio.

## Klimato 
Tiu limurbo estas unu el la plej malvarmaj lokoj de la lando; temperaturo de  estis registrita en 1915. Ĝi havas humidan kontinentan klimaton influitan de alteco laŭ la klimata klasifiko de Köppen: Dwb. Jare pluvas, pli precize estas precipitaĵo averaĝe 559 mm. Inter julio-aŭgusto kulminas la pluvo. La averaĝa jara temperaturo estas  kaj varias inter .

## Vidindaĵoj 
* teatroj kaj muzeoj
* montaro Pektusan ĉe la limo kun Ĉinio kun altecon de  m, la plej alta punkto en la lando
eta|

## Fontoj 
* WikiTrans
* brita enciklopedio

Kategorio:Urboj de Nord-Koreio
Aleksej Barŝeviĉ

**Aleksej BARŜEVIĈ** (ruse: *Алексей Баршевич*, ankaŭ *Alexej Barchevitch*;  naskiĝinta la  en Leningrado) estas germana violonisto kaj koncertmajstro de rusa origino. 

Vivante en muzikista familia medio li frekventis la specialiĝintan muziklernejon de la Peterburga Konservatorio ĉe Larisa Baranova. En la jaro 1991-a la familio transloĝiĝis Germanujon. Sekvis trejniĝo ĉe Jost Witter je la Vajmara muzikgimnazio. Tuj sin almetis studoj ĉe la samurba Liszt-muzikaltlernejo kun diplomiĝo en 1998. Koncertdiplomon li akiris malantaŭ plua studado, en la 2003-a jaro. Li profitis lecionojn de la violonistoj Wolfgang Marschner, Igor Ozim, Ida Haendel, Ruggiero Ricci, Norbert Brainin.

Poste li koncertmajstris je la vajmaraj sonkorpusoj *Belvedere-Kammerorchester* kaj *Hochschulorchester* kaj solistis por la orkestro de la *Internacia junula orkestroakademio*. De 2001 li estis plurfoje unua koncertmajstro de *Londona filharmonia orkestro* (LPO), ĉe la *Nurenbergaj filharmoniistoj* kaj ĉe la Operejo je Frankfurto ĉe Majno. Inter 2001 kaj 2005, Barŝeviĉ deĵoris ĉe la Teatro je Meiningen. Sekvis koncertmajstreco (ĝis 2009) en Antverpeno ĉe *Koninklijke Filharmonie van Vlaanderen*. En 2009/10  estis li koncertmajstro je Meiningen (por *Hofkapelle*). De januaro 2011 fieras pri lia membreco la Turingia filharmonio Gotao-Eisenach.

## Instrumentoj 
* 1997: lupreno de Guadagnini-violino (kiun estis uzinta jam Louis Spohr)
* 1999: ludono de Panormo-violino (fare de *Stiftung Deutsches Musikleben*)
* de 2003: utiligo de Landolfi-violino

## Honoroj kaj premioj 
* 1993: tutgermanuja konkurso *Jugend musiziert*
* 1996 Pierre-Lantier-konkurso, Parizo (unua rango kaj speciala premio) 
* 1997 DAAD-premio  
* 1998 Andrea-Postacchini-konkurso, Fermo/Italujo, dua rango
* 1998 Spohr-konkurso, Vajmaro, tria rango
## Eksteraj ligiloj 
* reklama etvideo - ĉe: *salve-tv.net*
* "Alexej Barschewitsch rettet Sinfoniekonzert in Gotha" - ĉe: Thüringer Allgemeine, 12.5.2012
* "Beglückendes Erlebnis" - ĉe: Meininger Tageblatt,* 29.12.2011
* "Hunde kläfften zu den schönsten Tönen" - ĉe: *Meininger Tageblatt,* 6.7.2010
*intervjuo pri Brahms - ĉe: *israelculture.info'' (marto 2024)

## Notoj 
Kategorio:Germanaj violonistoj
Kategorio:Rusoj
Kategorio:Naskiĝintoj en Sankt-Peterburgo
Kategorio:Naskiĝintoj en 1976
Kategorio:Homoj rilataj al Gotha
Manpilkada Federacio de Kosovo

La **Manpilkada Federacio de Kosovo** () estas la nacia organizaĵo pri manpilkado en Kosovo. La asocio reprezentas kaj la viran nacian teamon de manpilkado kaj la virinan nacian teamon de manpilkado, kaj ankaŭ provizas iujn naciajn teamojn de pli junaj sportistoj laŭ aĝogrupoj. Ĝi membras en la Internacia Federacio de Manpilkado (IHF) kaj en la Eŭropa Manpilkada Federacio (EHF).

## Naciaj teamoj 
*  Kosova vira nacia teamo de manpilkado
*  Kosova virina nacia teamo de manpilkado

## Notoj kaj referencoj 
## Eksteraj ligiloj 
* 
* 
* 
* 


Kosovo
Giorgio Jackson

''''* estas ĉilia politikisto. Li naskiĝis la 6-an de februaro 1987 en Viña del Mar, regiono Valparaiso, meza Ĉilio, do nun estas -jara. Sian universitatan edukon li ricevis en la Pontifika katolika universitato de Ĉilio. Giorgio Jackson estis la nacia ministro pri socia disvolviĝo de Ĉilio de la 6-a de septembro 2022 ĝis la 11-a de aŭgusto 2023. Antaŭe li okupis la postenon de ministra sekretario de la prezidanteco inter marto kaj septembro 2022. Li estas la fondinto kaj unua kongresano de la politika partio Demokrata Revolucio (*Revolución Democrática''), atingante la plej altan personan voĉdonon en la elektoj de 2017 al la malsupra ĉambro, kaj antaŭ tio estis unu el la gvidantoj de la studentaj protestoj de 2011 kaj kunlaboris en la kreado de la Ĉilia Larĝa Fronto kaj la prezidenta kandidateco de Beatriz Sánchez.

Kategorio:Ĉiliaj politikistoj
Kategorio:Naskiĝintoj en Ĉilio
Nigrabrusta turdo

La **nigrabrusta turdo** () estas azia birdospecio el la familio de turdedoj.

## Taksonomio
Laŭ AviList, jen ĉi-sube la listo de la akceptitaj taksonoj por tiu specio, kaj ties Esperantaj nomoj. Dum la malsupraj partoj estas samkoloraj por ambaŭ seksoj, la supraj kaj mezaj partoj malsamas laŭ la sekso. Ĉe maskloj, la kapo, la kolo kaj la brusto estas nigraj, kaj la ceteraj areoj supre estas ardezgrizaj. Aliflanke, inoj estas supre grizbrunaj, de la kapo ĝis la vosto, kaj la parto de la gorĝo ĝis la brusto estas punktita de nigraj makuletoj.
Iliaj preferataj vivejoj estas tropikaj kaj subtropikaj montaraj arbaroj kiuj estas humidaj. En sudokcidenta Ĉinio, ĉi tiuj birdoj ankaŭ troveblas en montetaj areoj.

Ili tipe troviĝas je relative altaj altitudoj, inter 1220 m ĝis 2500 m alte. Tamen, ili emas malsupreniri al pli malaltaj altitudoj dum la vintro je ĉirkaŭ 200 m.

## Referencoj 
Kategorio:Turdedoj
Kategorio:Birdoj de Azio
Afrika Manpilkada Konfederacio

La **Afrika Manpilkada Konfederacio** (**CAHB**) () estas la kontinenta organizaĵo pri manpilkado en Afriko. La organizaĵo konsistas el naciaj federacioj kaj ne havas unuopajn lokajn klubojn aŭ individuajn membrojn. La naciaj federacioj siavice reprezentas kaj viran kaj virinan naciajn teamojn de manpilkado, kaj ankaŭ provizas iujn naciajn teamojn de pli junaj sportistoj laŭ aĝogrupoj. La kontinenta federacio membras en la Internacia Federacio de Manpilkado. 

## Membraj federacioj 
## Notoj kaj referencoj 
## Eksteraj ligiloj 
* Oficiala paĝo (, , )

Kategorio:Sporto en Eŭropo
+
Caspar Lehmann

**Caspar LEHMANN**, ankaŭ *Kaspar Lochmann*, estis germana orgenfaristo el Suhl. Kun la kuzo Johann Heinrich Mannli li posedis renomiĝintan atelieron en Suhl, meze de la 17-a jarcento.

Atesteblas instrumentoj de li je Georga Kirko ĉe Steinbacher Grund (Administradujo Hallenberg) kaj je la Miĥaelaj Kirkoj de Ohrdruf kaj Rohr. Pri la instalo en Ohrdruf certas ke la nova instrumento kostis nur 160 taleroj anstataŭ 285 post kiam Lehmann akceptis kunprenon de la antaŭula instrumento. Krome konatas ekspertizo de 1697 pri la Lehmann-instrumento en Ohrdruf fare de la fakkolego Johann Conrad Weißhaupt el Seebergen.

La komisio por Rohr estis farita en 1666; dimanĉe en la 17-a de marto 1667 okazis en Rohr la solena konsekro kaj unua ludado sure, fare de la organisto Heinrich Conrad Clemen el Springstille. Krome, Lehmann renovigis en 1673 la orgenon por la preĝejo Sankta Nikolao (Geschwenda), kiun estis kreinta en la 1647-a jaro Sebastian Wätzschele el Seebergen. 

Disĉiplo de Lehmann estis Hans Heinrich Lortzing (de 1675 orgenkonstruisto en Ohrdruf) kaj la fratoj Sterzing.

## Eksteraj liglioj 
* vilaĝa kroniko de Geschwenda
* kroniko de la Mikaelo-kirko de Rohr
* Peter Heckert: "Kirche im Steinbacher Grund - Amt Hallenberg" - PDF, 1990 

Kategorio:Orgenkonstruistoj
Kategorio:Suhl
Kategorio:Homoj de baroko
Nigrablanka strigo

**Nigrablanka strigo** aŭ *Nigrostria strigo* (*Strix nigrolineata*) estas mezgranda strigo, tio estas birdospecio, fakte noktula rabobirdo, kiu apartenas al genro *Strix*, parto de pli granda grupo de noktulaj rabobirdoj konataj kiel Strigedoj, kiuj enhavas plej parton de la specioj nomataj *strigoj*. La alia grupo estas la turstrigoj, nome Titonedoj. Ĝi estas loĝanto en arbaroj de Centra kaj Suda Ameriko el Meksiko ĝis Venezuelo orienten kaj ĝis Ekvadoro suden.

## Aspekto
La nigrablanka strigo estas mezgranda strigo kun ronda kapo kaj sen oreltufoj. Ĝi estas inter 35 kaj 40 cm longa kaj pezas inter 400 kaj 535 gramoj. Kiel por la plej multaj strigospecioj, inoj estas kutime pli grandaj ol maskloj kun averaĝa pezo de 487 g kaj 418 g respektive. Ĝi havas striecajn nigrablankajn bruston, ventron kaj pugareon. Escepte de nigrablanka strieca kolumo, la supraj partoj de la krono ĝis la vosto estas fulgonigraj. La vizaĝdisko estas plejparte fulgonigra, kun blankaj "brovoj" kiuj etendiĝas de la beko ĝis la kolumo. La piedoj, beko kaj vaksaĵo estas flavec-oranĝaj, kaj la okuloj estas ruĝecbrunaj.

Idoj estas lagunaj kaj blankaj.

Junuloj havas blankecan vizaĝon, malhelbrunajn suprajn partojn kaj blank-striecan nigran malsupran flankon.

## Taksonomio
Antaŭe sub la genro *Ciccaba* kiu inkludis multajn neotropisajn speciojn, la nigrablanka strigo nun estas klasifikita sub la genro *Strix* konata kiel la "senorelaj strigoj", kiuj ĉiuj havas la saman rondan kapon kaj nigrajn okulojn. Tiu ĉi strigo ne timas vivi proksime de homaj loĝejoj. Ĉefe insektovora, la nigrablanka strigo preferas skarabojn (Skarabedoj) kiel ekzemple sterkoskaraboj kaj foje predas ortopterojn kaj cikadojn (Cikadedoj).

### Voĉo
Ĝia voko konsistas el serio de rapidaj, gorĝecaj, mallaŭtaj vokoj, sekvataj de mallonga paŭzo kaj mallaŭta, aera voko kaj malforta, mallonga huado. Foje, ĝi estas mallongigita al nur la lastaj du notoj, forlasante la komencan serion.

La nigrablanka strigo estas unu el la nuraj strigoj kiuj demetas ununuran ovon kiu rilatas al la fakto ke ovodemetado malpliiĝas kiam specio vivas pli proksime al la Ekvatoro, tiel klarigante ĝian malaltan reproduktan sukceson. La populacio de Meksiko precipe observis malkreskon de 50% en la lasta jarcento kiu igis la specion granda zorgo por la asocio Partneroj en Flugo. La ĉefa minaco de tiu ĉi rabobirdo estas la perdo de ĝiaj malsekaj regionoj kaj arbaraj vivejoj kiuj estas iom post iom konvertitaj en agrikulturajn terojn. Ankaŭ homa proksimeco igas iliajn populaciojn malpliiĝi.

## Referencoj
* König, Claus; Weick, Friedhelm & Becking, Jan-Hendrik (1999): *Owls: A guide to the owls of the world.* Yale University Press, New Haven. 

## Eksteraj ligiloj 
* 

Kategorio:Strigoformaj
Kategorio:Strigedoj
Kategorio:Birdoj de Centrameriko
Kategorio:Birdoj de Kolombio
Kategorio:Birdoj de Venezuelo
Kategorio:Birdoj de Ekvadoro
Kategorio:Birdoj de Sudameriko
Kategorio:Birdoj de Meksiko
Beatriz Sánchez

'''''' estas ĉilia politikistino kaj ĵurnalistino. Ŝi naskiĝis la 24-an de decembro 1970 en Viña del Mar, regiono Valparaiso, meza Ĉilio, do nun estas -jara. Beatriz Sánchez komencis sian ĵurnalistinan karieron en radiaj programoj, kaj ekde 2010 ankaŭ aktivas en televido. En 2017 ŝi estis prezidanta kandidatino. Ekde novembro 2022 ŝi estas la ĉilia ambasadorino en Meksiko, ĝis antaŭvideble marto 2026, kiam ŝi ekoficos kiel senatano de Ĉilio.

Kategorio:Ĉiliaj politikistoj
Kategorio:Naskiĝintoj en Ĉilio
Albana virina nacia teamo de manpilkado

La **albana virina nacia teamo de manpilkado** reprezentas Albanion ĉe internaciaj ĉampionadoj de manpilkado. Ĝin organizas kaj subtenas la Albana Federacio de Manpilkado kaj la teamo konkuras kadre de la kontinenta konfederacio Eŭropa Manpilkada Federacio (EHF) - tamen ĝis la stato de 2025 la teamo ankoraŭ ne sukcesis kvalifikiĝi por tutmonda aŭ kontinenta ĉampionado.

## Rezultoj 
### Eŭropa ĉampionado 

## Vidu ankaŭ 
* Albana vira nacia teamo de manpilkado

## Eksteraj ligiloj 
* Oficiala paĝo de la nacia federacio en la socia retejo *Facebook* (precipe )
* Oficiala paĝo en la socia retejo *Instagram* (precipe )

Kategorio:Manpilkado en Albanio
Albanio
Belga virina nacia teamo de manpilkado

La **belga virina nacia teamo de manpilkado** reprezentas Belgion ĉe internaciaj ĉampionadoj de manpilkado.

## Referencoj 
## Vidu ankaŭ 
* Belga vira nacia teamo de manpilkado

## Eksteraj ligiloj 
*  (nur )
* oficiala paĝo en la retejo *Facebook* (diverslingve)

Kategorio:Manpilkado en Belgio
Belgio
Belorusa virina nacia teamo de manpilkado

La **belorusa virina nacia teamo de manpilkado** reprezentas Belorusion ĉe internaciaj ĉampionadoj de manpilkado. Ĝin organizas kaj subtenas la Belorusa Federacio de Manpilkado (, Бфг). La teamo konkuras kadre de la kontinenta konfederacio Eŭropa Manpilkada Federacio (EHF). Ekde 2022, la teamo estis suspendita de turniroj pro implikiĝo de Belorusio en la invado de la rusia armeo al Ukrainio.

## Rezultoj 
### Eŭropa ĉampionado 

## Referencoj 
## Vidu ankaŭ 
* Belorusa vira nacia teamo de manpilkado

## Eksteraj ligiloj 
*  ()

Kategorio:Manpilkado en Belorusio
Belorusio
Aŭstria virina nacia teamo de manpilkado

La **aŭstria virina nacia teamo de manpilkado** reprezentas Aŭstrion ĉe internaciaj ĉampionadoj de manpilkado. Ĝin organizas kaj subtenas la Aŭstria Manpilkada Asocio (ÖHB). La teamo konkuras kadre de la kontinenta konfederacio Eŭropa Manpilkada Federacio (EHF). 

## Rezultoj 
### Olimpiaj ludoj 
### Monda Ĉampionado 
### Eŭropa ĉampionado 
## Referencoj 
## Vidu ankaŭ 
* Aŭstria vira nacia teamo de manpilkado

## Eksteraj ligiloj 
* 
* oficiala paĝo en la socia retejo *Facebook*
* oficiala paĝo en la socia retejo *TikTok*
* oficiala paĝo en la retejo Jutubo

Kategorio:Manpilkado en Aŭstrio
Aŭstrio
Martin Krohs

**Martin KROHS** (naskiĝinta en 1969 je Göttingen) estas germana publicisto kaj eldonisto. Fondis li la virtualan platformon Dekoder.org.

Post studoj de filozofio, biologio, muziko kaj nacia ekonomio en Berlino, Hamburgo, Göttingen kaj Friburgo li Friburge magistriĝis verkinte faklaboraĵon pri simbiogenezo.. En 1995 li transloĝiĝis Moskvon por kunfondi la eŭropan librovendejon en la ruslanda ĉefurbo. Moskve laboris li kiel ĵurnalisto kaj ekspoziciorganizanto. Post la reveno al Germanujo li fondis en 2015 la surretan forumon *Dekoder.org*, kun ĉefredakisteco ĝis 2016 (ĝis 2017 li ĝin eldonis).. Temas pri (intelektula) informservo pri Ukrainujo, Blankruslando kaj Ruslando. Sekvis en 2022 la fondo de la scienca paĝaro *te.ma – open science, public discourse*. Intenco estis havigi altkvalitajn kaj daŭre konsulteblajn fakeseojn. Ĝi funkciis en aŭgusto 2024.

Krohs ade verkas artikolojn i.a. por gravaj neregionaj periodaĵoj kaj ĵurnaloj, ekz. por Die Zeit, Neue Zürcher Zeitung, "Ipg-journal", "Lettre International", "Philosophie Magazin".

En 2015 li ricevis la honortitoligon de *ĵurnalisto de la jaro* fare de *Medium-Magazin*. Por la koncepto de *Dekoder.org* oni aljuĝis al li en 2016 la premion *Grimme Online Award* (kategorio de informado). En 2021 li ricevis la *Karl-Wilhelm-Fricke-premion* por antaŭenigo de demokratio.
## Eksteraj ligiloj 
* hejmpaĝo
* publikigitaj aferoj de Krohs
* aŭtoroj de *Die Zeit*

## Notoj 
Kategorio:Germanaj ĵurnalistoj
Kategorio:Naskiĝintoj en 1969
Kategorio:Germanaj eldonistoj
Kategorio:Göttingen
Kategorio:Germanaj redaktoroj